ONO omuzinyi wa Daxx Kartel amanyiddwa nga Pudd D kata asse abantu enseko olw’engeri gye yabadde azinamu ku siteegi.
Omanyi Daxx Kartel y’omu ku bayimbi abaawerekeddeko David Lutalo mu bivvulu bye byonna ebya Wooloolo.
Wabula mu ngeri eteri ya bulijjo, ku luno yabadde atambula n’omusajja naye nga yeenyogootola okikira ekisaanyi.
Ono amazina yagazinidde Mutukula, Lutalo gye yakubye ekivvulu kye ekyasembyeyo.
Kartel ye yasoose ku siteegi era bakira ayimba ng’omuzinyi we azina naye bwe yatuuse ku luyimba lw’omupangisa, awo siteegi n’agifuula ekinaabiro anti yatuuse n’okuteeka amazzi mu bbaafu n’atandika okunaabira amaaso n’okusenyeza ku siteegi.
Yabadde tayambadde ssaati naye yatandise okuzina nga bwafukula ekibuto ekyacamudde abadigize era baavuddeyo beewuunya muzinyi ono.
lug_Latn lug_Latn lug_Latn lug_Latn lug_Latn lug_Latn